มีเพศสัมพันธ์กันหลายครั้งแล้ว แต่รอบนี้มีเลือกออกขณะมีเพศสัมพันธ์ค่ะ แฟนเป็นทอมค่ะ อันตรายไหมคะ
สวัสดีค่ะ การมีเลือดออกขณะมีเพศสัมพันธ์ดังกล่าว อาจเกิดจาก1. มีการฉีกขาดของเยื่อบุภายในช่องคลอด หากได้ใช้นิ้วสอดใส่เข้าสู่ช่องคลอด และทำด้วยความรุนแรง ความแข็งและความคมของเล็บ อาจทำให้เยื่อบุช่องคลอดเกิดการบาดเจ็บเป็นแผลฉีกขาดได้ ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำให้สังเกตอาการไปก่อนค่ะ หากเลือดที่ออกมีปริมาณไม่มาก และออกนานไม่เกิน 2 วัน และหลังจากนั้นไม่มีเลือดออกหลังจากมีเพศสัมพันธ์อีก ก็ไม่จำเป็นต้องทำอะไร แต่หากยังคงมีเลือดออกนานหลายวัน เลือดที่ออกมีปริมาณมาก หรือหลังจากมีเพศสัมพันธ์ทุกครั้งยังคงมีเลือดออก หรือมีอาการเลือดออกกะปริดกะปรอย ตกขาวผิดปกติ จึงควรไปพบสูติ-นรีแพทย์เพื่อตรวจหาสาเหตุค่ะนอกจากนี้ หากได้มีการใช้อุปกรณ์สอดใส่เข้าสู่ช่องคลอด หรือใช้นิ้วมือก็ตาม อุปกรณ์ต้องไม่มีความแหลมคมหรือแข็งเกินไป และต้องมีความสะอาดเพียงพอค่ะ